钦定古今图书集成/明伦汇编/人事典/第093卷 > 汉
## 钦定古今图书集成/明伦汇编/人事典/第093卷 > 汉

### 高祖八年令士卒从军死者县给衣衾棺葬

按《汉书高祖本纪》：“八年，上东击韩信馀寇还。十一月，
令士卒从军死者为槥，归其县，县给衣衾棺葬具，祠
以少牢，长吏视葬。”

### 成帝河平四年遣光禄大夫博士嘉等行举濒河之郡为水流压死者令郡国葬埋

按《汉书成帝本纪》：“四年三月癸丑朔，日有蚀之。遣光
禄大夫博士嘉等十一人，行举濒河之郡，水所毁伤
困乏不能自存者，财振贷。其为水所流压死不能自
葬，令郡国给槥椟葬埋，已葬者与钱，人二千。”